188 



az Anophlh. Redtenbacheri Friv. és az Anophth. M ilieri Friv., 

 mely utóbbi fajt mélyen fekvő kő alatt kívülem még Dr. Szmolay 

 Vilmos is fogta ; én Resicza mellett a szekuli, ő pedig a tomesti 

 erdőben. 



Barlangokról lévén szó, egy már régen nyilvánításra szánt 

 és tapasztalataim után megokolt kéréssel fordulok azokhoz, kik 

 a jövőben oly barlangokat fognak megvizsgálni, melyek entomo- 

 logiai szempontból még megvizsgálva nem voltak. 



Én legalább úgy teszek, és ezt minden coleopterologusról 

 feltételezem, hogy ha barlangokat rejtő vidékre érkezem, akkor 

 felkeresem mindama barlangokat, melyeket sűrű kérdezősködéseim 

 útján kipuhatolhatok. Igen ám, csakhogy nem minden barlangban 

 fordul elő barlanglakó bogár, és hányszor történt meg velem, 

 hogy elég hosszú barlangokat e tekintetben siker nélkül kutattam 

 át! Az ilyen barlangok felkeresése pénzbe, időbe és sokszor 

 nagy fáradságba kerül, míg mindezt megtakaríthatná az ember, s 

 idejét, pénzét és fáradságát sikeresebb kirándulásokra fordíthatná, 

 ha 'áz enlomologusok nemcsak azon barlangok neveit említenék 

 fel gyűjtési útjok leírásában, melyekben vakállatokra bukkantak, 

 hanem azokét is, melyekben ilyenek nem laknak. 



így, hogy példát idézzek, a „József főherczeg barlangja" 

 meglátogatása alkalmával értesültem arról, hogy boldogult Htizay 

 úr, az Apropeus Hazayi Friv. felfedezője, megvizsgált egy másik, 

 a fentihez közel eső és köznéven „Drakoe", az az ördögök bar- 

 langjának nevezett barlangot is, anélkül azonban, hogy annak 

 megvizsgálását közölte volna. Ennek hiányában mit volt mást 

 tennem, mint hogy a barlangot nagy fáradsággal, szakadó esőben 

 magam is meglátogattam, de sajnos, minden eredmény nélkül, 

 mert a barlang belsejéből hosszabb esőzés idején annak egész 

 szélességét befogó víz folyik ki, minél fogva a barlang vak bogarak 

 "megélhetésére nem is alkalmas. 



Mellesleg megjegyzem, hogy e barlang belül mi különöset 

 sem nyújt a szemnek, de szádája oly impozáns széles és magas? 

 mint akár. a budapesti keleti indóház homlokzata! 



A hegynek ugyanazon oldalán, melyen a „Drakoe" van, 

 létezik egy ennél magasabban és ettől mintegy iffa órányira fekvő 

 másik barlang is, melynek nevét meg nem tudhattam, de azt is 

 meglátogattam. E barlang vakállatokat nem rejt magában, mert 

 teljesen száraz volta miatt ezek megélhetésére nem alkalmas. 



Ezek után most már áttérek azon fajok megnevezésére. 



